виц за Приятели
Един фитнес маниак влязъл в някакъв бар. И казал на бармана:
- Една бира, моля!
Когато получил желаната напитка, той се обърнал към служителя:
- Хей, приятел! Имам молба към теб! Досега блъсках щанги в залата. И направо ми отмаляха ръцете. Та, може ли от време на време да приближаваш халбата до устата ми, за да отпивам по глътка?
Оня въздъхнал примирено:
- Какво да се прави?... Волята на клиента е закон!
И по този начин, любителят на физическите упражнения си изпил бирата. Примляснал доволно с уста и рекъл:
- В левия джоб на якето ми има салфетки. Ако обичаш, извади една и ми избърши устата!
Барманът подбелил очи, но изпълнил молбата!
Клиентът продължил:
- В десния джоб на якето ми има пари! Вземи десет лева за бирата. И още десет - за бакшиш, щото си много любезен!
Служителят направил и това, като благодарил за жеста.
Фитнес маниакът се изправил:
- И една последна молба! Би ли ме упътил къде е тоалетната?
Барманът пребледнял като платно:
- Тоалетната ли?... Тоалетна има на три пресечки оттука. Чааак в бензиностанцията!